text: জরুরি বৈঠকে বসছেন খালেদা; চলবে ১২ জানুয়ারি পর্যন্ত...-460672 | কালের কণ্ঠ | kalerkantho
  জরুরি বৈঠকে বসছেন খালেদা; চলবে ১২ জানুয়ারি পর্যন্ত
  ৬ ফেব্রুয়ারি, ২০১৭ ১৯:৩৯
  নতুন ইসি নিয়োগের তোড়জোড়ের মধ‌্যে দল ও জোটের নেতাদের বৈঠকে ডেকেছেন বিএনপি চেয়ারপারসন খালেদা জিয়া। আজ সোমবার রাতে স্থায়ী কমিটির সভা দিয়ে এই বৈঠক শুরু হয়ে চলবে ১২ জানুয়ারি পর্যন্ত। সবগুলো বৈঠক হবে গুলশানে বিএনপি চেয়ারপারসনের কার্যালয়ে।
  রাজনৈতিক পরিস্থিতি নিয়ে পরবর্তী কৌশল নির্ধারণে জরুরি এ বৈঠক ডাকা হয়েছে বলে বিএনপির জ্যেষ্ঠ যুগ্ম মহাসচিব রুহুল কবির রিজভী জানিয়েছেন। তিনি বলেন, "রাজনৈতিক পরিস্থিতি, নতুন নির্বাচন কমিশন গঠনসহ নানা বিষয়ে আলোচনা করতে বিএনপি চেয়ারপারসন এসব বৈঠক আহ্বান করেছেন।
  আজ সোমবার রাত ৯টায় স্থায়ী কমিটির বৈঠকের পর মঙ্গলবার রাত ৯টায় ভাইস চেয়ারম্যানদের নিয়ে বৈঠক করবেন খালেদা। ১১ জানুয়ারি রাত ৯টায় উপদেষ্টা পরিষদের সঙ্গে বৈঠক করে পরদিন ২০ দলীয় জোটের শীর্ষ নেতাদের সঙ্গে আলোচনায় বসবেন খালেদা। ইসি নিয়োগে রাষ্ট্রপতি গঠিত সার্চ কমিটি ও রাষ্ট্রপতির সঙ্গে দেখা করতে যাওয়ার আগে এই বৈঠক ডাকলেন খালেদা।
  প্রসঙ্গত, রাষ্ট্রপতির কাছে শক্তিশালী ও গ্রহণযোগ‌্য ইসি প্রত‌্যাশা করে আসছে বিএনপি। তেমন ইসি না হলে রাজনৈতিক সঙ্কট সৃষ্টি হবে বলেও হুঁশিয়ারি রয়েছে তাদের।